**Autonomous spaceport drone ship (ASDS)** oli proomun pohjalle rakennettu laskeutumisalusta, jota SpaceX käytti rakettiensa ensimmäisten vaiheiden laskeutumiskokeissa. Aluksella oli merkittävä rooli SpaceX:n rakettien uudelleenkäyttösuunnitelmissa, joilla yhtiö tähtää alentamaan merkittävästi laukaisujen hintoja. SpaceX suunnitteli aluksen käyttöä kelluvana laukaisualustana, jossa raketin ensimmäinen vaihe tankattaisiin uudelleen, ja lähetettäisiin paluulennolle lähtöpaikkaansa. Yhtiö ei kuitenkaan ole ilmoittanut suunnitelmalle minkäänlaista aikataulua.

ASDS pystyi pitämään paikkansa kolmen metrin tarkkuudella kovassakin merenkäynnissä satelliittinavigoinnin, dynaamisen paikannusjärjestelmän ja ruoripotkurien avulla.

ASDS rakennettiin *Marmac 300* -nimisen kansiproomun pohjalta vuoden 2014 lopulla, ja otettiin ensi kertaa käyttöön CRS-5-laukaisun aikana. Raketin ensimmäisen vaiheen laskeutuminen ei onnistunut täydellisesti tällä lennolla, sillä vaikka se onnistui laskeutumaan oikeaan paikkaan, se laskeutui suurella nopeudella.

Tammikuussa 2015 SpaceX:n toimitusjohtaja Elon Musk ilmoitti Twitterissä, että ASDS nimetään *"Just Read the Instructionsiksi"*.

Historia
--------

Pearlingtonissa, Mississippissä toimiva Gulf Coast Fabrication rakensi Marmac 300 -kansiproomun (CG No. 1063184) hinaajia ja lauttoja operoivalle McDonough Marine Servicelle vuonna 1998. Proomu oli valmistuessaan 88 metriä pitkä ja 30 metriä leveä, ja sen syväys oli noin kuusi metriä.

Proomu siirtyi uuteen käyttöön 2014, kun SpaceX hankki sen käyttöönsä rakettien laskeutumiskokeita varten. Proomun kantta jatkettiin pituussuunnassa 91-metriseksi ja leveyssuunnassa 52-metriseksi. Alus sai myös Thrustmasterin valmistaman ruoripotkurijärjestelmän. Proomu on miehittämätön ja sen ohjausjärjestelmä pystyy toimimaan itsenäisesti, mutta sitä voidaan myös ohjata toisesta lähistöllä olevasta aluksesta. ASDS:n kotisatama on tällä hetkellä Floridan Jacksonville.

Alkuperäinen ASDS palautettiin omistajalleen alkuperäiseen käyttöönsä kesäkuussa 2015.

Sisaralukset
------------

*Of Course I Still Love You*
ASDS:llä oli kesäkuussa 2015 kaksi Marmac 300:n pohjalle rakennettua sisaralusta: *Of Course I Still Love You*, sekä toinen, Tyyneenmereen laskeutuville rakettivaiheille tarkoitettu alus.

*A Shortfall of Gravitas* korvaa *Of Course I Still Love You* -aluksen.

Lähteet
-------

1. 1 2 3 4  MARMAC 300 (1063184) *boatdb.net*.  Arkistoitu 16.3.2016. Viitattu 17.12.2014.
2. 1 2  
"SpaceX readies rocket for station launch, barge landing", *CBS News*, 16 December 2014. Luettu 2014-12-23. "*A 300-foot-long barge will be used as an off-shore landing platform during launch of a SpaceX Falcon 9 rocket Friday. The primary goal of the flight is to deliver critical supplies and equipment to the space station, but SpaceX hopes to land the rocket's first stage on the barge for possible refurbishment and reuse -- a key milestone in the company's push to reduce launch costs.*"
3. ↑  "Photos: SpaceX’s autonomous spaceport drone ship", *Spaceflight Now*, 16 December 2014. Luettu 2014-12-16.
4. 1 2  Gulf Coast Fabrication, Pearlington MS *shipbuildinghistory.com*.  26 August 2014.  Arkistoitu 4 maaliskuu 2016. Viitattu 5.1.2015.
5. 1 2  Johnson, Scott. "SpaceX CRS-5: Grid-Fins and a Barge", *Spaceflight Insider*, 25 November 2014. Luettu 2015-01-04.
6. ↑  "SpaceX's Autonomous Spaceport Drone Ship ready for action", *NasaSpaceFlight.com*, 24 November 2014. Luettu 2014-11-24.
7. 1 2  Mäkinen, Jari: Falcon 9: laukaisu onnistui, laskeutuminen vain osittain *tiedetuubi.fi*.  10.1.2015. Tiedetuubi.  Arkistoitu 10.1.2015. Viitattu 10.1.2015.
8. ↑
9. ↑  Bryant, Dennis: Autonomous spaceport drone ship *maritimeprofessional.com*.  20.2.2015. Maritime Professional. Viitattu 8.3.2015. (englanniksi)
10. ↑  "SpaceX Augments and Upgrades Drone Ship Armada", *NASASpaceFlight.com*, 2015-06-18. Luettu 18 June 2015.
11. ↑  Elizabeth Howell: Elon Musk unveils SpaceX's newest drone ship for rocket landings at sea *space.com*. Viitattu 18.7.2021. (englanniksi)

Aiheesta muualla
----------------

* Kuvia tai muita tiedostoja aiheesta **Autonomous spaceport drone ship** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Autonomous spaceport drone ship